Vælg, hvilke programmer der skal starte, når du logger på.
Ubuntus dokumentationshold

# Opstartsprogrammer

Du kan konfigurere, hvilke programmer der skal starte ved login, ud over de programmer der som standard starter op.

Åbn Opstartsprogrammer fra Aktiviteter-oversigten. Alternativt kan du trykke Alt F2 og køre kommandoen gnome-session-properties.

Klik Tilføj og indtast kommandoen, der skal køres ved login (navn og kommentar er valgfrie). For eksempel kan Firefox startes automatisk ved at skrive firefox i feltet Kommando og bekræfte med Tilføj.

Du kan enten indtaste kommandoen eller klikke Gennemse ...-knappen og vælge en kommando. Programmer, der skal starte op automatisk, ligger typisk i mappen `/usr/bin`.