További fordítások és a kapcsolódó nyelvi támogatási csomagok telepítése.
Gunnar Hjalmarsson
gunnarhj@ubuntu.com

# Nyelvek telepítése

Az Ubuntu telepítésekor az angol mellett a kiválasztott nyelv is telepítésre kerül, de további nyelvek telepíthetők.

Nyissa meg a Tevékenységek áttekintést, és kezdje el begépelni a Terület és nyelv kifejezést.

Kattintson a Terület és nyelv elemre a panel megnyitásához.

Kattintson a Telepített nyelvek kezelése gombra a Nyelvi támogatás megnyitásához.

Kattintson a Nyelvek telepítése vagy eltávolítása… gombra. A Telepített nyelvek ablak felsorol minden elérhető nyelvet, az aktuálisan telepítettek itt be lesznek jelölve.

Jelölje be a telepíteni kívánt nyelveket, és törölje az eltávolítani kívántak jelölését.

Kattintson a Változtatások alkalmazása gombra.

Ehhez rendszergazdai jogosultságok szükségesek. Írja be jelszavát, vagy a kért rendszergazdai fiók jelszavát.

A menük és üzenetek megjelenítésére használt fordításokon túl az új nyelvet kísérhetik a nyelvi támogatást megvalósító összetevők, például helyesírási szótárak, betűkészletek és beviteli módszerek.

Egyes fordítások befejezetlenek lehetnek, és bizonyos alkalmazások esetleg egyáltalán nem támogatják a nyelvét.