Ubuntus dokumentationshold
Tilføj arkiver for at udvide antallet af programkilder, Ubuntu bruger til installering og opgraderinger.

# Tilføj programarkiver

Software er tilgængelig både fra Ubuntus standardprogramarkiver og fra tredjepartskilder. Hvis du vil installere software fra et tredjepartsprogramarkiv, skal du føje det til Ubuntus liste over tilgængelige kilder.

Tilføj kun programarkiver fra kilder, du stoler på!

Tredjepartsprogramarkiver er ikke undersøgt af Ubuntu-medlemmer mht. sikkerhed eller troværdighed og kan derfor indeholde programmer, der kan gøre skade på din computer.

Tilføj et arkiv:

Åbn Software & opdateringer fra søgelinjen i Aktiviteter.

Skift til fanebladet Anden Software.

Klik på Tilføj og angiv arkivets APT-linje. Den bør man kunne hente fra arkivets hjemmeside, og den skulle gerne se ud som dette:

`deb http://archive.ubuntu.com/ubuntu/ resolute main`

Klik Tilføj kilde. Indtast din adgangskode i godkendelsesvinduet.

Luk Software & opdateringer-vinduet. App Center vil så lede efter nye programmer i dine programkilder.

De fleste arkiver har en underskriftsnøgle, så hentede pakker kan verificeres. Ud over trinnene nævnt ovenfor, bør du følge eventuelle instruktioner til, hvordan du henter og installerer underskriftsnøglen (GPG-nøgle).