Equip de documentació de l'Ubuntu
Elimina les aplicacions que ja no feu servir

# Suprimiu una aplicació

Una aplicació és un programari que té una interfície gràfica d'usuari (GUI). Podeu utilitzar l'App Center per eliminar aplicacions que ja no utilitzeu.

Les aplicacions estan disponibles en dos formats: paquets snap i paquets Debian. Es farà referència a una aplicació disponible com a paquet snap a partir d'ara com a snap. Algunes aplicacions estan disponibles en ambdós formats. En aquest cas a l'App Center l'snap es mostrarà primer.

També podeu eliminar programari que no tingui interfície gràfica d'usuari. Per eliminar aquesta mena de programari, podeu fer servir el Synaptic. Tingueu en compte que el Synaptic no llista snaps.

Per eliminar una aplicació:

Feu clic a la icona de l'App Center a l'acoblador, o cerqueu Programari a la barra de cerca d'Activitats.

Quan s'obri l'App Center, feu clic al botó Instal·lat a la part superior.

Trobeu l'aplicació que voleu suprimir usant el quadre de cerca o mirant a través de la llista d'aplicacions instal·lades.

Seleccioneu l'aplicació i feu clic a Suprimeix-lo.

Confirmeu que voleu eliminar l'aplicació

Se us demanarà autenticar-vos introduint la vostra contrasenya. Quan ho hagueu fet, l'aplicació s'eliminarà.

Algunes aplicacions depenen d'altres aplicacions per funcionar correctament. Si intenteu suprimir una aplicació que es necessita a una altra aplicació, ambdues seran suprimides. Se us demanarà confirmar si voleu que això passi abans que se suprimeixin les aplicacions.