Hvordan og hvor rapporteres fejl i Ubuntu.
Ubuntus dokumentationshold
ubuntu-doc@lists.ubuntu.com

# Indrapportér et problem i Ubuntu

If you notice a problem in Ubuntu, you can file a bug report.

Tast Alt F2 og skriv ubuntu-bug <pakkenavn>

Har du et problem med hardware, eller kender du ikke navnet på det pågældende program, skriver du bare ubuntu-bug

Hvis ubuntu-bug af en eller anden grund ikke virker, kan du indsende en fejlrapport manuelt og gå til trin 4 i denne instruktion.

Efter at have kørt en af kommandoerne ovenfor vil Ubuntu indsamle information om fejlen. Det kan tage et par minutter. Hvis du ønsker det, kan du gennemse den indsamlede information. Klik Send for at fortsætte.

Et nyt faneblad til videre håndtering af fejlen åbnes i browseren. Ubuntu bruger websitet Launchpad til håndtering af fejlrapporter. Har du ikke en Launchpad-konto, skal du først registrere dig for at kunne indsende fejlrapporten og modtage e-mails om dens status. Det kan du gøre ved at klikke Create a new account (opret en ny konto).

Indtast en beskrivelse af problemet i feltet "Summary" (sammendrag), efter du har logget på Launchpad.

Når du har klikket Next, vil Launchpad søge efter lignende fejl, i fald fejlen er blevet rapporteret. Er fejlen allerede rapportet, kan du markere fejlen som, at den også påvirker dig. Du kan også abonnere på fejlrapporten, så du modtager opdateringer om løsning af fejlen. Er fejlen ikke allerede rapporteret, så klik No, I need to report a new bug (nej, jeg vil rapportere en ny fejl).

Udfyld feltet "Description" (beskrivelse) med så meget information, du kan. Det er er vigtigt, at du angiver tre ting:

Hvad du forventede, der ville ske

Hvad der faktisk skete

Hvis muligt det mindste antal nødvendige trin for at få det til at ske, hvor trin 1 er "start programmet"

Din rapport får et ID-nummer, og dens status vil blive opdateret, efterhånden som fejlen håndteres. Tak for hjælpen med at forbedre Ubuntu!

Får du fejlmeddelelsen "This is not a genuine Ubuntu package" (dette er ikke en ægte Ubuntu-pakke), betyder det, at programmet, du prøver at indsende en fejlrapport på, ikke er fra det officielle Ubuntu-arkiv. Så kan du ikke bruge Ubuntus indbyggede fejlrapporteringsværktøj.

Læs den grundige onlinedokumentation for mere information om rapportering af fejl i Ubuntu.