Ubuntus dokumentationshold
En liste over særlige ændringer til GNOME Skrivebord i Ubuntu.

# Om GNOME i Ubuntu

Ubuntu Skrivebord er installeret med en let modificeret version af GNOME-skrivebordsmiljøet. Generelt vil denne skrivebordsvejledning referere til GNOME, som det er udgivet af GNOME-udviklerne. Her er en liste over de særlige forskelle mellem GNOME i Ubuntu og "rå" GNOME.

Ubuntu har Firefox i stedet for GNOMEs webbrowser.

Ubuntu har Remmina-fjernskrivebordsklienten i stedet for GNOMEs Forbindelser.

Udvidelsen AppIndicators er inkluderet. Denne udvidelse vil aktivere ikoner i øverste højre hjørne af visse programmer.

Udvidelsen Ubuntu Dock er inkluderet. Denne udvidelse giver en venstre sidebjælke til kørsel af programmer.

Udvidelsen Skrivebordsikoner NG er inkluderet. Denne udvidelse tillader brugen af ikoner på skrivebordet.

Ud over Ubuntu-skrivebordsbaggrunde er standardtemaet Yaru og standardskrifttypen er Ubuntu.

Minimerings- og maksimeringsknapper er medtaget i vinduers titellinjer.