Ubuntu dokumentációs csapat
Greg Beam
ki7mt@yahoo.com
A Synaptic az Alkalmazásközpont egy hatékony, de bonyolult szoftverkezelési alternatívája.

# A Synaptic használata speciális szoftverkezelési feladatokra

A Synaptic csomagkezelő hatékonyabb, és olyan szoftverkezelési feladatokat is el tud végezni, amelyeket az Alkalmazásközpont nem. A Synaptic felhasználói felülete bonyolultabb, és nem támogatja az Alkalmazásközpont újabb szolgáltatásait, mint például az értékelések és vélemények megjelenítése, emiatt nem javasolt az új Ubuntu felhasználóknak.

A Synaptic nincs alapesetben telepítve, de az Ubuntu csomagtárolókból telepítheti.

# Szoftverek telepítése a Synaptic használatával

Nyissa meg a Synaptic alkalmazást a Tevékenységek keresősávjából. Meg kell adnia a jelszavát a Hitelesítés ablakban.

Kattintson a Keresés gombra egy alkalmazás kereséséhez, vagy kattintson a Csoportok gombra a kategóriák tallózásához.

Kattintson a jobb egérgombbal a telepíteni kívánt alkalmazásra, és válassza a Kijelölés telepítésre menüpontot.

Ha a program megkérdezi, hogy kijelöli-e a további változtatásokat, nyomja meg a Kijelölés gombot.

Válassza ki a telepíteni kívánt egyéb alkalmazásokat.

Nyomja meg az Alkalmaz gombot, majd a megjelenő ablakban is nyomja meg az Alkalmaz gombot. A kiválasztott alkalmazások letöltésre és telepítésre kerülnek.

A Synaptic alkalmazással kapcsolatos további információkért nézze meg a Synaptic ismertetőjét.