Equipo de documentación de Ubuntu
Engada repositorios para ampliar as orixes de software que Ubuntu usa para instalacións ou anovacións.

# Engadir repositorios de software

Ademais dos repositorios de software predeterminados de Ubuntu, tamén hai programas dispoñíbeis en orixes de terceiros. Se quere instalar programas desde un repositorio de terceiros, deberá engadilo na lista de repositorios dispoñíbeis de Ubuntu.

Engada unicamente repositorios de software desde orixes de confianza.

A seguranza e fiabilidade dos repositorios de terceiros non están comprobados polo persoal de Ubuntu e poden conter software prexudicial para o seu computador.

Para engadir un repositorio:

Abra Software e actualizacións mediante a barra de buscas de Actividades.

Vaia á lapela Outro software.

Prema Engadir e introduza a liña de APT do repositorio. Debería estar dispoñíbel no sitio web do repositorio e ter un aspecto similar a este:

`deb http://archive.ubuntu.com/ubuntu/ resolute main`

Prema Engadir orixe. Despois introduza o seu contrasinal na xanela de autenticación.

Peche a xanela de Software e actualizacións. App Center buscará novas actualizacións nas súas orixes de software.

A maioría dos repositorios proporcionan unha chave de sinatura para poder comprobar os paquetes descargados. Por iso ademais dos pasos superiores, debería seguir as instrucións sobre como descargar e instalar a chave de sinatura (chave GPG).