Equipo de documentación de Ubuntu
Engada PPAs para ampliar as orixes do software que Ubuntu usa para instalacións e anovacións.

# Engadir un Personal Package Archive (PPA)

Os Arquivos de paquetes persoais (PPAs) son repositorios de software deseñados para usuarios do Ubuntu, son máis doados de instalar que outros repositorios. Os PPA moitas veces úsanse para distribuír software pre-publicado para ser probado.

Engada unicamente repositorios de software desde orixes de confianza.

A seguranza e fiabilidade dos repositorios de terceiros non están comprobados polo persoal de Ubuntu e poden conter software prexudicial para o seu computador.

# Instalar unha PPA

Na páxina de información da PPA , busque a cabeceira Engadir esta PPA ao seu sistema. Fíxese na localización da PPA que debería ser similar a: `ppa:mozillateam/firefox-next`.

Abra Software e actualizacións mediante a barra de buscas de Actividades.

Vaia á lapela Outro software.

Prema Engadir e introduza a localización da PPA (como se dixo no paso 1).

Prema Engadir orixe. Despois introduza o seu contrasinal na xanela de autenticación.

Peche a xanela de Software e actualizacións. App Center buscará novas actualizacións nas súas orixes de software.