Ubuntus dokumentationshold
Tilføj PPA'er for at udvide antallet af programkilder, Ubuntu bruger til installering og opgraderinger.

# Tilføj et Personligt pakkearkiv (PPA)

Personlige pakkearkiver (PPA'er) er programarkiver designet til Ubuntu-brugere og er nemmere at installere end andre tredjepartsarkiver. PPA'er bruges ofte til at distribuere programmer før udgivelse, så de kan testes.

Tilføj kun programarkiver fra kilder, du stoler på!

Tredjepartsprogramarkiver er ikke undersøgt af Ubuntu-medlemmer mht. sikkerhed eller troværdighed og kan derfor indeholde programmer, der kan gøre skade på din computer.

# Installér et PPA

Se efter overskriften Tilføjelse af dette PPA til dit system på oversigten over PPA'er. Notér PPA'ets placering, som bør ligne: `ppa:mozillateam/firefox-next`.

Åbn Software & opdateringer fra søgelinjen i Aktiviteter.

Skift til fanebladet Anden Software.

Klik Tilføj og indtast PPA'ets placering (som beskrevet under trin 1).

Klik Tilføj kilde. Indtast din adgangskode i godkendelsesvinduet.

Luk Software & opdateringer-vinduet. App Center vil så lede efter nye programmer i dine programkilder.