Instaŀleu més traduccions i paquets de suport d'idiomes relacionats.
Gunnar Hjalmarsson
gunnarhj@ubuntu.com

# Instaŀleu idiomes

Quan instaŀleu l'Ubuntu, l'idioma que seleccioneu a la instaŀlació s'instaŀla juntament amb l'anglès, però hi podeu afegir més idiomes.

Obriu les Activitats i comenceu a escriure Regió i idioma.

Cliqueu a Regió i idioma per tal d'obrir el panell.

Cliqueu el botó Gestiona els idiomes instaŀlats per tal d'obrir el Suport d'idioma.

Cliqueu Instaŀla / Elimina idiomes.... La finestra Idiomes instaŀlats llista tots els idiomes disponibles, amb els idiomes actualment instaŀlats marcats.

Marqueu els idiomes que voleu instaŀlar i desmarqueu els que estan instaŀlats i que voleu eliminar.

Cliqueu Aplica els canvis.

Es requereixen privilegis administratius. Introduïu la vostra contrasenya o la contrasenya de l'administrador requerida.

A més de les traduccions que es fan servir per mostrar els menús i els missatges, amb un nou idioma hi ha components de suport d'idioma com diccionaris per verificació ortogràfica, fonts i mètodes d'introducció.

Algunes traduccions poden estar incompletes, i certes aplicacions poden no tenir suport per al vostre idioma en absolut.