A bejelentkezéskor elindítandó alkalmazások kiválasztása.
Ubuntu dokumentációs csapat

# Indítandó alkalmazások

Beállítható, hogy mely alkalmazások induljanak el bejelentkezéskor a rendszeren alapértelmezetten elindulóként beállított alkalmazásokon túl.

Nyissa meg az Indítandó alkalmazásokat a Tevékenységek áttekintőből. Alternatív megoldásként nyomja meg az Alt F2 billentyűkombinációt, és futtassa a gnome-session-properties parancsot.

Nyomja meg a Hozzáadás gombot, és írja be a bejelentkezéskor végrehajtandó parancsot (a név és megjegyzés elhagyhatók). Ha például azt szeretné, hogy a Firefox induljon el automatikusan, elegendő beírni a firefox parancsot a Parancs mezőbe, és a Hozzáadás gombbal jóváhagyni.

A parancsot beírhatja közvetlenül, vagy a Tallózás… gombbal is kiválaszthatja. Az automatikusan elindítandó alkalmazások általában az `/usr/bin` mappában vannak.