Επιλέξτε ποιες εφαρμογές θα εκκινούνται όταν συνδέεστε.
Ομάδα τεκμηρίωσης Ubuntu

# Εφαρμογές εκκίνησης

Μπορείτε να διαμορφώσετε ποιες εφαρμογές θα εκκινούνται κατά τη σύνδεση, επιπλέον των προεπιλεγμένων εφαρμογών εκκίνησης που έχουν ρυθμιστεί στο σύστημα.

Ανοίξτε τις Εφαρμογές εκκίνησης μέσω της επισκόπησης στις Δραστηριότητες. Εναλλακτικά μπορείτε να πατήσετε Alt F2 και να εκτελέσετε την εντολή gnome-session-properties.

Πατήστε Προσθήκη και εισάγετε την εντολή που θα εκτελείται κατά τη σύνδεση (το όνομα και ένα σχόλιο είναι προαιρετικά. Για παράδειγμα, αν θέλετε να κάνετε το Firefox να ξεκινάει αυτόματα, είναι αρκετό να πληκτρολογήσετε firefox στο πεδίο Εντολή και να επιβεβαιώσετε με Προσθήκη.

Μπορείτε είτε να πληκτρολογήσετε την εντολή ή να πατήσετε στο κουμπί Περιήγηση... και να επιλέξετε μια εντολή. Οι εφαρμογές για αυτόματη εκκίνηση είναι συνήθως στο φάκελο `/usr/bin`.