GNOME dokumentációs projekt
gnome-doc-list@gnome.org
Ubuntu dokumentációs csapat
Tippek az Ubuntu felhasználói kézikönyvének használatához.

# A kézikönyv névjegye

Ez a kézikönyv bemutatja az Ubuntu asztali környezetet, megválaszolja a számítógép-használattal kapcsolatos kérdéseit, és a számítógép hatékony használatával kapcsolatos tippeket ad.

A kézikönyvet kicsi, feladatorientált témákba osztottuk, nem pedig fejezetekbe. Ez azt jelenti, hogy nem kell a teljes könyvet végigfutnia egy-egy válasz megtalálásához.

A kapcsolódó témákra hivatkozások mutatnak. Az oldalak alján lévő „Lásd még” hivatkozások a kapcsolódó témakörökre viszik.

A jelen kézikönyv tetején lévő szövegbeviteli mező keresősávként működik, és a releváns találatok azonnal megjelennek, amint elkezd gépelni. Kattintson a bal egérgombbal bármely találatra az adott oldal megnyitásához.

A kézikönyv folyamatosan fejlődik. Noha megpróbáljuk hasznos információk átfogó gyűjteményét biztosítani, tudjuk hogy nem válaszolhatunk minden kérdésére. Folytatjuk a további információk felvételét, hogy a dokumentáció minél hasznosabb legyen.

Köszönjük, hogy elolvasta az Ubuntu felhasználói kézikönyvét.

– Az Ubuntu dokumentációs csapat