Hogyan és hol jelentheti az Ubuntuval kapcsolatos problémákat.
Ubuntu dokumentációs csapat
ubuntu-doc@lists.ubuntu.com

# Az Ubuntuval kapcsolatos probléma bejelentése

Ha hibát talál az Ubuntuban, akkor beküldhet egy hibajelentést.

Nyomja meg az Alt F2 billentyűkombinációt, majd írja be az ubuntu-bug <csomag neve> parancsot.

Ha a hiba a hardverrel vagy egy ismeretlen programmal kapcsolatos, akkor csak az ubuntu-bug parancsot írja be.

Ha az ubuntu-bug használata valamilyen okból nem működne, akkor kézzel küldje be a hibajelentést, és ugorjon a 4. lépésre ebben az utasításban.

A fenti parancsok futtatása után az Ubuntu információkat gyűjt a hibával kapcsolatban. Ez eltarthat pár percig. Ha szeretné, áttekintheti az összegyűjtött információkat. A folytatáshoz nyomja meg a Küldés gombot.

Megnyílik egy új böngészőlap a hibaadatok további feldolgozásához. Az Ubuntu a Launchpad webhelyet használja a hibajelentések kezelésére. Ha nincs Launchpad fiókja, akkor regisztrálnia kell a hibajelentés beküldéséhez, valamint hogy e-mailben értesítéseket kaphasson a jelentés állapotának változásairól. Ezt a Create a new account hivatkozásra kattintva teheti meg.

A Launchpadra való bejelentkezés után adja meg angolul a probléma összefoglalását a Summary mezőben.

A Next gomb megnyomása után a Launchpad megpróbál hasonló hibajelentéseket keresni, hátha a hiba már be van jelentve. Ha a hiba már be van jelentve, akkor megjelölheti azt Önt is érintőként. Fel is iratkozhat a hibajelentésre, hogy értesítéseket kaphasson a javítás folyamatáról. Ha a hiba még nincs bejelentve, akkor kattintson a No, I need to report a new bug gombra.

Töltse ki angolul a leírás mezőt a lehető legtöbb információval. Fontos, hogy a következő három dolgot leírja:

Mire számított?

Mi történt valójában?

Ha lehet, akkor adja meg a hiba ismételt megjelenéséhez szükséges minimális lépéseket, ahol az első lépés az „indítsd el a programot”.

A hibajelentés kapni fog egy azonosítószámot, az állapota pedig a feldolgozása során frissülni fog. Köszönjük, hogy segít jobbá tenni az Ubuntut!

Ha az „Ez nem eredeti Ubuntu csomag” hibaüzenetet kapja, akkor a csomag nem a hivatalos Ubuntu tárolókból származik. Ebben az esetben nem használhatja az Ubuntu beépített hibajelentő eszközét.

Az Ubuntu hibáinak bejelentésével kapcsolatos további információkért olvassa el a részletes dokumentációt az interneten.