Ubuntu dokumentációs csapat
USB flash-meghajtó átalakítása olyan kötetté, amelyről az Ubuntu elindítható és telepíthető.

# Indítólemez létrehozása

Ebben az összefüggésben az indítólemez egy olyan USB flash-meghajtó, amelyről elindíthatja és telepítheti az Ubuntut. Az USB flash-meghajtó kapacitásának legalább 2 GB-nak kell lennie. Az USB flash-meghajtón lévő adatok elvesznek az indítólemez létrehozásakor.

Feltételezzük, hogy letöltött egy Ubuntu ISO lemezképet.

Ubuntu ISO lemezképből való indítólemez létrehozásához:

Nyissa meg az Indítólemez-készítő alkalmazást a Tevékenységek keresősávjából.

Ha az ISO lemezkép a Letöltések mappában van, és csak egy ISO lemezkép található ott, akkor az Indítólemez-készítő kiválasztja azt, egyébként válassza ki a megfelelő ISO lemezképet.

Ha a számítógépben csak egy USB flash-meghajtó van, akkor az Indítólemez-készítő kiválasztja azt, egyébként válassza ki a megfelelő meghajtót.

Kattintson az Indítólemez készítése gombra.

Kattintson az Igen gombra a megerősítéshez. A folyamat legfeljebb tíz percet vesz igénybe.

A „Telepítés befejeződött” ablak megnyílásakor kattintson a Kilépés gombra.