Ubuntu dokumentációs csapat
A már nem használt alkalmazások eltávolítása.

# Alkalmazás eltávolítása

Az alkalmazás olyan szoftver, amely grafikus felhasználói felülettel (GUI) rendelkezik. Az Alkalmazásközpont használatával eltávolíthatja azokat az alkalmazásokat, amelyeket már nem használ.

Az alkalmazások két formátumban érhetők el: snap csomagokban és Debian csomagokban. A snap csomagként elérhető alkalmazást mostantól snap néven említjük. Néhány alkalmazás mindkét formátumban elérhető. Ilyen esetben az Alkalmazásközpont alkalmazásban a snap lesz elsőként felsorolva.

Olyan szoftvereket is eltávolíthat, amelyek nem rendelkeznek grafikus felhasználói felülettel. Az ilyen szoftverek eltávolításához a Synaptic alkalmazást használhatja. Ne feledje, hogy a Synaptic nem sorolja fel a snap alkalmazásokat.

Egy alkalmazás eltávolításához:

Kattintson az Alkalmazásközpont ikonra az alkalmazásindítón, vagy keresse meg a Szoftvert a Tevékenységek keresősávjából.

Az Alkalmazásközpont megnyílása után kattintson a fenti Telepített gombra.

Keresse meg az eltávolítani kívánt alkalmazást a keresőmezővel vagy a telepített alkalmazások listájában.

Válassza ki az alkalmazást, és kattintson az Eltávolítás gombra.

Erősítse meg, hogy el szeretné távolítani az alkalmazást.

A rendszer arra fogja kérni, hogy hitelesítse magát a jelszava megadásával. Miután ezt megtette, az alkalmazás eltávolításra kerül.

Egyes alkalmazások működése más alkalmazásoktól függ. Ha megpróbál eltávolítani egy olyan alkalmazást, amelyre egy másik alkalmazásnak szüksége van, akkor mindkét alkalmazás eltávolításra kerül. Az alkalmazások eltávolítása előtt a rendszer megkérdezi, hogy szeretné-e ennek megtörténtét.